**เอสคลับ** (อังกฤษ: S Club) หรือ **เอสคลับเซเวน** (อังกฤษ: S Club 7) เป็นกลุ่มศิลปินป็อปสหราชอาณาจักร ก่อตั้งวงโดยอดีตผู้จัดการวงสไปซ์เกิลส์ ไซมอน ฟูลเลอร์ ประกอบด้วยสมาชิก ทีนา บาร์เรตต์, พอล แคตเตอร์โมล, จอน ลี, แบรดลีย์ แม็กอินทอช, โจ โอ'มีรา, ฮันนาห์ สเปียร์ริตต์ และราเชล สตีเวนส์ วงมีชื่อเสียงจากการแสดงในรายการซีรีส์ของตัวเองทางช่องซีบีบีซี ในรายการ *Miami 7* ในปี 1999 หลังจาก 4 ปีที่ทำงานด้วยกัน เอสคลับเซเวนมีซิงเกิลอันดับ 1 ในสหราชอาณาจักร 4 ซิงเกิล อัลบั้มอันดับ 1 อยู่ 1 อัลบั้ม นอกจากนี้ยังมีซิงเกิลอันดับ 1 ทั่วยุโรป มีซิงเกิลติดท็อป 10 ในสหรัฐอเมริกา เอเชีย ละตินอเมริกา และแอฟริกา พวกเขามีผลงานสตูดิโออัลบั้ม 4 ชุด มี 11 ซิงเกิล มียอดขายมากกว่า 17 ล้านชุดทั่วโลก อัลบั้มแรก *S Club* มีดนตรีแบบเพลงป็อปในยุคคริสต์ทศวรรษ 1990 คล้ายกับศิลปินอื่นในช่วงนั้น หลังจากนั้นแนวเพลงพวกเขาค่อย ๆ เปลี่ยนไปเริ่มผสมผสามเป็นเพลงแดนซ์มากขึ้นรวมถึงเพลงอาร์แอนด์บี ซึ่งมีมากในอัลบั้มชุดสุดท้ายของพวกเขาชุด *Seeing Double*

แนวคิดและรูปแบบของวงสร้างสรรค์ขึ้นโดยไซมอน ฟูลเลอร์ ที่เป็นผู้จัดการของบริษัทไนน์ทีนเอนเตอร์เทนเมนต์ พวกเขาเซ็นสัญญากับค่ายโพลีดอร์เรเคิดส์ รายการซีรีส์ทางโทรทัศน์ของพวกเขามีอยู่ 4 ซีรีส์ ที่วงได้ท่องเที่ยวไปในสหรัฐอเมริกาและจบลงในบาร์เซโลนา ประเทศสเปน รายการมีออกฉายกว่า 100 ประเทศ ที่มีคนดูร่วม 90 ล้านคน รายการเป็นรายการซิตคอมสำหรับเด็ก ที่เสนอเหตุการณ์จริงของพวกเขาที่เกิดขึ้นกับวง รวมถึงความสัมพันธ์ระหว่างฮันนาห์ สเปียร์ริตต์กับพอล แคตเตอร์โมล เช่นเดียวกับในตอนท้ายที่วงต้องแยกกันไป

นอกจากความโด่งดังจากรายการโทรทัศน์ เอสคลับเซเวนได้รับ 7 รางวัลบริตอวอร์ดส ได้แก่ ในปี 2000 ชนะในสาขาศิลปินสหราชอาณาจักรที่โดดเด่น ในปี 2002 ในสาขาซิงเกิลสหราชอาณาจักรยอดเยี่ยม ในปี 2001 ได้รับรางวัลสาขาบันทึกเสียงแห่งปี หลังจากนั้นพอล แคตเตอร์โมลประกาศว่าจะออกจากวง ในปี 2002 ซิงเกิลหลังของพวกเขาติดอันดับ 5 ในชาร์ตของยูเค และผลงานอัลบั้มสุดท้ายของพวกเขาก็พลาดในการติดท็อป 10

หลังจากที่แคตเตอร์โมลออกจากวงไป เอสคลับเซเวนก็ต้องต่อสู้กับข่าวลือว่าพวกเขาจะแยกวงกัน อย่างไรก็ตามเมื่อวันที่ 21 เมษายน ค.ศ. 2003 ในระหว่างการแสดงสด เอสคลับประกาศแตกวง หลังจากที่พวกเขาแตกวงไป 5 ปี ในเดือนตุลาคม 2008 มีการประกาศออกมาว่า แคตเตอร์โมลและแม็กอินทอช จะร่วมออกทัวร์ในคอนเสิร์ตรวมกันอีกครั้งหนึ่ง ที่แสดงในมหาวิทยาลัยและตามไนต์คลับต่าง ๆ มีเพลงที่แสดงในอัลบั้ม *Greatest Hits* ของพวกเขา

เมื่อวันที่ 6 เมษายน ค.ศ. 2023 พอล แคตเตอร์โมล หนึ่งในสมาชิกของวงได้เสียชีวิตลงในวัย 46 ปี ขณะที่ทางวงกำลังจะจัดคอนเสิร์ตครบรอบ 25 ปี ของก่อตั้งวง

ผลงานอัลบั้ม
------------

* *S Club* (1999)
* *7* (2000)
* *Sunshine* (2001)
* *Seeing Double* (2002)
* *Don't Stop Movin'* (2002)
* *Best: The Greatest Hits of S Club 7* (2003)

อ้างอิง
-------

1. ↑  "She's movin' on up". *Times Online*. Times Newspapers Ltd. 13 February 2005. สืบค้นเมื่อ 2008-10-21.
2. ↑  "S Club reach for the top". *BBC News*. BBC. 18 June 2000. สืบค้นเมื่อ 2007-09-04.
3. ↑  "S Club split rumours are rubbish says Paul". *CBBC Newsround*. BBC. 21 November 2002. สืบค้นเมื่อ 2007-10-13.
4. ↑  "S Club deny split rumours". *BBC News*. BBC. 13 March 2003. สืบค้นเมื่อ 2007-10-13.
5. ↑  "S Club to split up". *BBC News*. BBC. 2003-04-21. สืบค้นเมื่อ 2007-08-25. `{{cite web}}`: ตรวจสอบค่าวันที่ใน: `|date=` (help)
6. ↑  "S Club 7 reform with three members". Digital Spy. 2008-11-05. คลังข้อมูลเก่าเก็บจากแหล่งเดิมเมื่อ 2008-11-08. สืบค้นเมื่อ 2008-11-05.
7. ↑  "YouTube.com video - S Club 3: Powerhouse, Newcastle - 6th December 2008". *YouTube*. Google Inc. December 6, 2008. สืบค้นเมื่อ 2008-10-12.

แหล่งข้อมูลอื่น
---------------

* S Club 7[*ลิงก์เสีย*] at AllMusicGuide.com